**PAPILDOMAS SUSITARIMAS**

**PRIE** [įveskite sutarties datą]**IŠANKSTINĖS PACIENTŲ REGISTRACIJOS INFORMACINĖS SISTEMOS NAUDOJIMOSI SUTARTIES NR.** nurodykite keičiamos sutarties numerį

Nr. 1/

Vilnius

**Valstybės įmonė Registrų centras** (toliau – Registrų centras), atstovaujama Nuotolinio konsultavimo skyriaus Verslo klientų aptarnavimo grupės vadovės Astos Šileikienės, veikiančios pagal  2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3E) „Dėl pavedimo pasirašyti sutartis“ ir [įveskite TIKSLŲ sveikatos priežiūros įstaigos pavadinimą] (toliau – SPĮ), kuriai (-iam) atstovauja [įveskite SPĮ atstovo (sutartį pasirašančio asmens) pareigas, vardą, pavardę], veikiantis (-i) pagal [įveskite dokumento, kurio pagrindu veikia SPĮ atstovas (sutartį pasirašantis asmuo), pavadinimą, datą, numerį (pvz. įmonės įstatus, 2020-XX-XX įgaliojimą Nr. XXX ir pan.], toliau Registrų centras ir SPĮ, kartu vadinamos Šalimis, o atskirai – Šalimi, laikydamiesi Išankstinės pacientų registracijos informacinės sistemos (toliau – IPR IS) naudojimosi sutarties Nr. nurodykite keičiamos sutarties numerį (toliau – Sutartis) nuostatų, sudarė šį susitarimą (toliau - Susitarimas) dėl toliau išdėstytų papildomai teikiamų paslaugų ir apmokėjimo už jas sąlygų:

1. Registrų centras įsipareigoja teikti trumpųjų žinučių (SMS) siuntimo iš IPR IS paslaugas (toliau – SMS paslauga), o SPĮ įsipareigoja už jas sumokėti Susitarime nustatyta tvarka ir sąlygomis. Paslaugos pradedamos teikti ne vėliau kaip per 5 (penkias) darbo dienas nuo Susitarimo įsigaliojimo dienos. Jei paskutinė Susitarimą pasirašiusioji Šalis yra SPĮ, tokiu atveju 5 (penkių) darbo dienų Paslaugų teikimo pradžios terminas pradedamas skaičiuoti nuo įsigaliojusio Susitarimo gavimo Registrų centre momento.
2. Registrų centras įsipareigoja kiekvieną mėnesį iki einamojo mėnesio 10 d. pateikti PVM sąskaitas faktūras Susitarimo rekvizituose nurodytu elektroniniu paštu.
3. Už suteiktas Paslaugas SPĮ su Registrų centru privalo atsiskaityti ne vėliau kaip per 14 (keturiolika) kalendorinių dienų nuo PVM sąskaitos faktūros pateikimo pagal paslaugų teikimo metu galiojančias kainas. Šio Susitarimo pasirašymo metu 1 trumposios žinutės kaina – [\_\_\_\_]Eur (be PVM) ir nustatyto dydžio PVM.
4. Trumpųjų žinučių (SMS) paslaugos kaina apskaičiuojama pagal faktiškai išsiųstų žinučių kiekį, vadovaujantis Europos standarte ETSI TS 123 040 V16.0.0 Technical realization of the Short Message Service (SMS) (toliau - Standartas) nurodytais ilgų ir nacionalinius simbolius turinčių trumpųjų SMS žinučių skaidymo metodais.
5. Apie Paslaugų kainos pasikeitimus Registrų centras iš anksto, bet ne vėliau kaip prieš 30 (trisdešimt) kalendorinių dienų informuoja SPĮ elektroniniu paštu, nurodytu Susitarimo Šalių rekvizituose. Pasikeitus SMS paslaugos kainai, nurodytai Susitarimo 3 punkte, Susitarimas nekeičiamas, o mokestis už SMS paslaugą skaičiuojamas pagal paslaugų teikimo metu galiojančias kainas ir tarifus.
6. Laiku neapmokėjus pateiktos PVM sąskaitos faktūros, SPĮ moka 0,04 procento dydžio delspinigius nuo neapmokėtos sumos už kiekvieną uždelstą dieną. SPĮ neapmokėjus PVM sąskaitos faktūros per vieną mėnesį nuo PVM sąskaitos faktūros gavimo dienos, Registrų centras gali be atskiro įspėjimo sustabdyti SMS paslaugos ir (ar) kitų papildomų paslaugų teikimą. Papildomų paslaugų teikimas atnaujinamas SPĮ apmokėjus PVM sąskaitą faktūrą ir delspinigius.
7. Susitarimas keičiamas, pildomas ir nutraukiamas tik raštišku Šalių susitarimu, jei Sutartyje nenumatyta kitaip. Šalis gali nutraukti Susitarimą nesant Sutarties sąlygų pažeidimo, raštu įspėjusi kitą Šalį ne vėliau kaip prieš 30 (trisdešimt) kalendorinių dienų. Laikoma, kad Susitarimas nutrauktas po 30 (trisdešimties) kalendorinių dienų nuo tokio pranešimo pateikimo dienos, jeigu pranešime nėra nurodyta vėlesnė nutraukimo data.
8. Susitarimas įsigalioja nuo jo pasirašymo dienos ir galioja tol, kol galioja Sutartis. Jeigu Susitarimas Šalių pasirašomas skirtingomis dienomis, Susitarimo įsigaliojimo data laikoma vėlesnė jo pasirašymo diena.
9. Susitarimas yra neatskiriama Sutarties dalis.
10. Šalys pareiškia, kad perskaitė Susitarimą, suprato jo turinį, pasekmes ir jį pasirašė kaip dokumentą, atitinkantį jų valią ir tikslus.
11. Susitarimas sudarytas lietuvių kalba dviem egzemplioriais, turinčiais vienodą juridinę galią, po vieną egzempliorių kiekvienai Šaliai, kai pasirašomas rašytiniais parašais. Kai Susitarimas pasirašomas kvalifikuotais elektroniniais parašais, Susitarimas sudaromas vienu egzemplioriumi, kuriuo Šalys pasidalina elektroninių ryšių priemonėmis.

**Šalių rekvizitai:**

|  |  |
| --- | --- |
| **Valstybės įmonė Registrų centras** | [įveskite tikslų SPĮ pavadinimą] |
| Juridinio asmens kodas 124110246 | Juridinio asmens kodas [įveskite SPĮ juridinio asmens kodą] |
| Buveinė Studentų g. 39, LT-08106 Vilnius | Adresas [įveskite SPĮ adresą ir korespondencijos adresą (jei skiriasi)] |
| El. p. versloklientai@registrucentras.lt | El. p. [įveskite el. pašto adresą] |
| Tel. +370 5 262 2222 | Tel. [nurodykite telefono numerį] |
| Su IPR IS susijusiais administravimo klausimais prašome susisiekti:El. p. e.sveikata@registrucentras.lt Tel. +370 5 236 4577 |  |
| Nuotolinio konsultavimo skyriaus Verslo klientų aptarnavimo grupės vadovė Asta Šileikienė | [įveskite pasirašančio asmens pareigas, vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) A.V.\* |
|  | \*Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose. |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | [pasirinkite sutarties pasirašymo datą iš kalendoriaus]. |